ddrg/super_eurlex huggingface dataset:
Úradný vestník L 328 , 20/12/1994 S. 0012 - 0012

Fínske špeciálne vydanie: Kapitola 3 Zväzok 64 S. 0061

Švédske špeciálne vydanie: Kapitola 3 Zväzok 64 S. 0061



Nariadenie Komisie (ES) č. 3098/94 z 19. decembra 1994, ktorým sa mení a dopĺňa nariadenie (EHS) č. 2825/93 ustanovujúce určité podrobné pravidlá uplatňovania nariadenia Rady (EHS) č. 1766/92 o stanovovaní a udeľovaní upravených náhrad za obilniny vyvezené vo forme určitých liehovín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1], naposledy zmenené a doplnené nariadením (ES) č. 1866/94 [2], a najmä na jeho článok 13 (5), keďže by malo existovať ustanovenie pre postup povoľujúci úpravu koeficientu uvedeného v článku 4 nariadenia Komisie (EHS) č. 2825/93 [3] v čase, keď nadobúdajú účinnosť zmeny vzhľadom na vhodnosť určitých trhov, tam, kde sa náhrady zrušili alebo znovu zaviedli pre vývoz do určitých tretích krajín ako výsledok situácie na uvedených trhoch alebo v súlade s dohodami s týmito krajinami; keďže článok 7 vyššie uvedeného nariadenia ustanovuje taký postup, aby však úprava nadobudla účinnosť od roku nasledujúceho po tom roku, v ktorom zmeny nastanú; keďže by sa preto mali zmeniť a doplniť príslušné ustanovenia a určité iné ustanovenia, pokiaľ ide o postupy, ktoré majú príslušné orgány členských štátov dodržať, a oznámenia, ktoré majú členské štáty vykonať; keďže opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Nariadenie (EHS) č. 2825/93 sa týmto mení a dopĺňa takto: 1. Článok 7 (2) sa nahrádza takto: "2. Ak sa náhrada zruší podľa odseku 1 alebo ak sa znovu zavedie a ak sa trhy stanú nevhodnými pre náhrady za vývoz podľa Aktu o pristúpení alebo dohôd s tretími krajinami, koeficient uvedený v článku 4 (1) sa upraví. Táto úprava musí zahŕňať tam, kde je to vhodné, vylúčenie alebo zahrnutie do celkových vyvezených množstiev použitých na vypočítanie uvedeného koeficientu, množstiev vyvezených na také trhy, pre ktoré sa náhrada zruší alebo znovu zavedie. Upravený koeficient sa bude uplatňovať od prvého dňa fiškálnej doby destilácie, nasledujúcej po zmene vo vhodnosti príslušných trhov." 2. Do článku 12 sa pridá tento odsek 4: "4. Tam, kde sa koeficient upraví podľa článku 7 (2), vrátia užívatelia späť náhrady nesprávne vyplatené od dátumu uplatnenia upraveného koeficientu." 3. Do článku 18 sa pridá tento odsek 4: "4. Na žiadosť Komisie príslušné členské štáty poskytnú informácie potrebné na úpravu koeficientu uvedeného v článku 7 (2)." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. decembra 1994 Za Komisiu René Steichen člen Komisie [1] Ú. v. ES L 181, 1.7.1992, s. 21. [2] Ú. v. ES L 197, 30.7.1994, s. 1. [3] Ú. v. ES L 258, 16.10.1993, s. 6. --------------------------------------------------
Úradný vestník L 024 , 29/01/1994 S. 0033 - 0033

Fínske špeciálne vydanie: Kapitola 3 Zväzok 55 S. 0383

Švédske špeciálne vydanie: Kapitola 3 Zväzok 55 S. 0383



Nariadenie Komisie (ES) č. 177/94 z 28. januára 1994, ktorým sa mení a dopĺňa nariadenie (EHS) č. 2568/91 o charakteristikách olivového oleja a oleja z olivových zvyškov a o príslušných analytických metódach KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady č. 136/66/EHS z 22. septembra 1966 o vytvorení spoločnej organizácie trhu s olejmi a tukmi [1], naposledy zmenené a doplnené nariadením (ES) č. 3179/93 [2], a najmä na jeho článok 35a, keďže nariadenie Komisie (EHS) č. 2568/91 [3], naposledy zmenené a doplnené nariadením (ES) č. 620/93 [4], definuje charakteristiky rôznych typov olivového oleja a oleja z olivových zvyškov a príslušné analytické metódy; keďže príloha XII k nariadeniu (EHS) č. 2568/91 stanovuje určitú toleranciu pre bodovanie určitých druhov panenského oleja, ktorá sa musí určitú dobu uplatňovať; keďže vzhľadom na skúsenosti s uplatňovaním 0,5 tolerancie vo vzťahu k operáciám týkajúcim sa intervencie a v záujme zdravého riadenia programu intervencií by sa predmetná tolerancia mala zrušiť; keďže príloha XIV by sa mala zmeniť a doplniť, aby sa lepšie zohľadnili prirodzené charakteristiky určitých olivových olejov; keďže je taktiež nevyhnutné opraviť určité chyby v texte nariadenia (EHS) č. 2568/91; keďže opatrenia uvedené v tomto nariadení sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 Nariadenie (EHS) č. 2568/91 sa týmto mení a dopĺňa takto: 1. V prílohe IV, bod 5.2.5.2., údaj "100" sa nahrádza údajom "1000". 2. V bode 10.2. prílohy XII sa druhý pododsek odseku "Vyjadrenie výsledkov" nahrádza takto: "V prípade olejov, ktoré sú predmetom intervenčných operácií sa však neuplatňuje žiadna tolerancia." 3. V prílohe XIV sa dodatočná poznámka 2 mení a dopĺňa takto: - v bode B. I. a) a II. c) a v bode C. b) sa výraz "alifatické alkoholy" nahrádza výrazom "vosky", - v bode B. I. a) sa údaj "400" nahrádza údajom "350", - v bode B. II. c) sa údaj "300" nahrádza údajom "250", - v bode C. sa c) nahrádza nasledovným: - "c) K270 koeficient extinkcie (100) nie vyšší ako 1,20", - v bode C. sa d) nahrádza nasledovným: - "d) zmena koeficientu extinkcie (ΔK), v oblasti 270 nm, nie vyššia ako 0,16". Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Jeho článok 1 ods. 3 sa však bude uplatňovať s účinnosťou od dvadsiateho prvého dňa po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. januára 1994 Za Komisiu René Steichen člen Komisie [1] Ú. v. ES 172, 30.9.1966, s. 3025/66. [2] Ú. v. ES L 285, 20.11.1993, s. 9. [3] Ú. v. ES L 248, 5.9.1991, s. 1. [4] Ú. v. ES L 66, 18.3.1993, s. 29. --------------------------------------------------
Úradný vestník L 098 , 16/04/1994 S. 0022 - 0022

Fínske špeciálne vydanie: Kapitola 3 Zväzok 56 S. 0311

Švédske špeciálne vydanie: Kapitola 3 Zväzok 56 S. 0311



Nariadenie Komisie (ES) č. 852/94 z 15. apríla 1994, ktorým sa mení a dopĺňa nariadenie (EHS) č. 890/78 stanovujúce podrobné pravidlá pre certifikáciu chmeľu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom [1], naposledy zmenené a doplnené nariadením (EHS) č. 3124/92 [2], najmä na jeho článok 2 (5), keďže článok 8 (1) a (2) nariadenia Rady (EHS) č. 1784/77 z 19. júla 1977 o certifikácii chmeľu [3], naposledy zmeneného a doplneného nariadením (EHS) č. 1987/93 [4], definuje podmienky, za akých sa môže zmiešavať chmeľ, pokiaľ ide o produkty v obehu; keďže sa však toto pravidlo nevzťahuje na zmiešavanie vykonávané v pivovare pre vlastnú potrebu pivovarníka, pretože také produkty nie sú v obehu; keďže im však tiež bola udelená výnimka na základe článku 1 (1) e) nariadenia (EHS) č. 1784/77 vylučujúca z povinného certifikačného postupu, aby sa nepatrične nebránilo slobode konania pivovarníkov v ich vlastných podnikoch; keďže, aby sa zabránilo vstupu produktov získaných zo zmesí chmeľu na trh, mal by sa tento zákaz uviesť na obaloch týchto produktov a v dokumentoch k nim pripojených; keďže by sa z toho dôvodu malo zmeniť a doplniť nariadenie Komisie (EHS) č. 890/78 [5], naposledy zmenené a doplnené nariadením (EHS) č. 2928/93 [6]; keďže opatrenia stanovené v tomto nariadení sú v súlade so stanoviskom Riadiaceho výboru pre chmeľ, PRIJALA TOTO NARIADENIE: Článok 1 V bode c) článku 10 nariadenia (EHS) č. 890/78 sa vkladá tento text: "V prípade zmesí chmeľu sa do dokumentu a na obal musí zaradiť toto dodatočné označenie: "Zmes chmeľu pre vlastnú potrebu; nemôže sa predávať"." Článok 2 Toto nariadenie nadobudne účinnosť siedmy deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 15. apríla 1994 Za Komisiu René Steichen člen Komisie [1] Ú. v. ES L 175, 4.8.1971, s. 1. [2] Ú. v. ES L 313, 30.10.1992, s. 1. [3] Ú. v. ES L 200, 8.8.1977, s. 1. [4] Ú. v. ES L 182, 24.7.1993, s. 1. [5] Ú. v. ES L 117, 29.4.1978, s. 43. [6] Ú. v. ES L 265, 26.10.1993, s. 4. --------------------------------------------------
Úradný vestník L 203 , 06/08/1994 S. 0005 - 0009

Fínske špeciálne vydanie: Kapitola 3 Zväzok 60 S. 0097

Švédske špeciálne vydanie: Kapitola 3 Zväzok 60 S. 0097



Nariadenie Komisie (ES) č. 2019/94 z 2. augusta 1994 o dovozoch zvyškov z výroby škrobu z kukurice zo Spojených štátov amerických KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1] ktoré bolo naposledy zmenené a doplnené nariadením (ES) č. 1866/94 [2], a najmä na jeho článok 9 odsek 2, keďže sa Európske spoločenstvo a USA v rámci GATT dohodli, že objasnia colnú definíciu zvyškov z výroby škrobu z kukurice; keďže dovozy týchto výrobkov do spoločenstva podliehajú laboratórnej analýze, aby sa overil ich súlad s colnou definíciou; keďže Federálny úrad pre kontrolu obilia (FGIS) Ministerstva pôdohospodárstva Spojených štátov a priemysel mokrého mletia USA, podliehajúce pravidelnej revízii amerických orgánov, osvedčia, že dovozy týchto výrobkov z USA do spoločenstva sú v súlade s dohodnutou definíciou; keďže na základe zavedenia systému sprievodných osvedčení na kontrolu súladu dovozov z USA je vhodné, aby sa obvyklé opatrenia na kontrolu naďalej uplatňovali na dovozy z USA sprevádzané týmito osvedčeniami, ako aj na všetky ostatné dovozy zvyškov z výroby škrobu z kukurice; keďže pravidelné informovanie Komisie členskými štátmi o množstvách a hodnote výrobkov dovezených na základe týchto osvedčení je jedným z prvkov dohodnutých s USA s cieľom umožniť efektívnejšie monitorovanie implementácie vyššie zmienenej dohody; keďže Riadiaci výbor pre obilniny nedoručil svoje stanovisko v čase stanovenom jeho predsedom, PRIJALA TOTO NARIADENIE: Článok 1 1. Zvyšky z výroby škrobu z kukurice dovážané do spoločenstva z USA pod kódom KN 23031019 podliehajú overovaniu ich súladu s týmto kódom cestou laboratórnej analýzy pre všetky zásielky nesprevádzané osvedčením vydaným FGIS a osvedčením vydaným priemyslom mokrého mletia USA, ktoré sú uvedené v Prílohe k tomuto nariadeniu. 2. Zásielky z USA, ktoré sú sprevádzané týmito dvoma osvedčeniami, a zásielky zo všetkých ostatných tretích krajín podliehajú obvyklým opatreniam na kontrolu dovozov. Článok 2 Členské štáty pred koncom každého mesiaca informujú Komisiu o množstvách a hodnote výrobkov dovezených v rámci kódu KN 23031019 počas predchádzajúceho mesiaca a sprevádzaných osvedčeniami o súlade špecifikovanými v článku 1 ods. 1 Článok 3 Toto nariadenie nadobudne účinnosť dňa 8. septembra 1994. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 2. augusta 1994 Za Komisiu Hans Van Den Broek člen Komisie [1] Ú. v. ES L 181, 1.7.1992, s. 21. [2] Ú. v. ES L 197, 30.7.1994, s. 1. -------------------------------------------------- ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGEANEXO +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------
Úradný vestník L 112 , 03/05/1994 S. 0032 - 0032

Fínske špeciálne vydanie: Kapitola 3 Zväzok 57 S. 0055

Švédske špeciálne vydanie: Kapitola 3 Zväzok 57 S. 0055



Nariadenie Komisie (ES) č. 1026/94 z 2. mája 1994, ktorým sa mení a dopĺňa nariadenie (EHS) č. 1538/91 zavádzajúce podrobné pravidlá na vykonávanie nariadenia Rady (EHS) č. 1906/90 o určitých obchodných normách pre hydinu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1906/90 z 26. júna 1990 o určitých obchodných normách pre hydinu [1], naposledy zmenené a doplnené nariadením (ES) č. 3204/93 [2], a najmä na jeho článok 9, keďže nariadenie Komisie (EHS) č. 1538/91 [3], naposledy zmenené a doplnené nariadením (EHS) č. 2891/93 [4], bližšie určuje referenčné laboratórium spoločenstva zodpovedné za kontrolu obsahu vody v mrazených a hlboko zmrazených kurčatách a jeho príslušné kompetencie a úlohy; keďže referenčnému laboratóriu by sa mala poskytnúť finančná pomoc spoločenstva na takej úrovni, aby bolo schopné vykonávať určené úlohy; keďže finančná pomoc spoločenstva by sa na začiatku mala poskytovať na obdobie troch rokov; keďže pred uplynutím počiatočného obdobia sa toto znovu prehodnotí a posúdi sa možnosť jeho predĺženia; keďže medzi Európskym spoločenstvom a referenčným laboratóriom spoločenstva by sa mala uzatvoriť zmluva ustanovujúca podmienky upravujúce vyplácanie finančnej pomoci; keďže Riadiaci výbor pre hydinové mäso a vajcia nepredložil stanovisko v lehote stanovenej predsedom, PRIJALA TOTO NARIADENIE: Článok 1 K článku 14a nariadenia (EHS) č. 1538/91 sa týmto pridáva tento odsek 14: "14. Spoločenstvo poskytne finančnú pomoc laboratóriu "Het Spelderholt", stredisko pre výskum hydiny a informačné služby, Beekbergen, Holandsko, vo výške najviac 75000 ECU na obdobie troch rokov na dokončenie úloh uvedených v prílohe IX odsek 1. Finančná pomoc sa referenčnému laboratóriu zaplatí v súlade s podmienkami zmluvy uzavretej medzi Komisiou, konajúcou v mene Európskeho spoločenstva, a laboratóriom. Generálny riaditeľ generálneho riaditeľstva pre poľnohospodárstvo je oprávnený podpísať zmluvu v mene Komisie." Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 2. mája 1994 Za Komisiu René Steichen člen Komisie [1] Ú. v. ES L 173, 6.7.1990, s. 1. [2] Ú. v. ES L 289, 24.11.1993, s. 3. [3] Ú. v. ES L 143, 7.6.1991, s. 11. [4] Ú. v. ES L 263, 22.10.1993, s. 12. --------------------------------------------------
Úradný vestník L 328 , 20/12/1994 S. 0019 - 0019

Fínske špeciálne vydanie: Kapitola 3 Zväzok 64 S. 0069

Švédske špeciálne vydanie: Kapitola 3 Zväzok 64 S. 0069



Nariadenie Komisie (ES) č. 3103/94 z 19. decembra 1994, ktorým sa mení a dopĺňa nariadenie (ES) č. 1905/94 o podrobných pravidlách pre uplatňovanie nariadenia Rady (ES) č. 399/94 o osobitných opatreniach pre sušené bobule hrozna KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 399/94 z 21. februára 1994 týkajúce sa osobitných opatrení pre sušené bobule hrozna [1], najmä na jeho článok 4, keďže článok 8 ods. 2 nariadenia Komisie (ES) č. 1905/94 [2] stanovuje posledný termín pre podanie príslušnému orgánu žiadosti o financovanie osobitných opatrení spoločenstvom; keďže je zrejmé, že vzhľadom na čas potrebný na vypracovanie žiadostí, že túto lehotu nebude možné dodržať; keďže z uvedeného dôvodu by mali byť termíny na podanie žiadostí a ich zaslanie Komisii predĺžené o dva mesiace; keďže opatrenia ustanovené týmto nariadením sú v súlade so stanoviskom Riadiaceho výboru pre produkty spracované z ovocia a zeleniny, PRIJALA TOTO NARIADENIE: Článok 1 Nariadenie (ES) č. 1905/94 sa mení a dopĺňa takto: 1. Dátum "31. december 1994" sa v článku 8 ods. 2 nahrádza dátumom "28. február 1995". 2. Dátum "31. január 1995" sa v článku 9 ods. 1 nahrádza dátumom "31. marec 1995". Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. decembra 1994 Za Komisiu René Steichen člen Komisie [1] Ú. v. ES L 54, 25.2.1994, s. 3. [2] Ú. v. ES L 194, 29.7.1994, s. 21. --------------------------------------------------
Úradný vestník L 335 , 23/12/1994 S. 0054 - 0055

Fínske špeciálne vydanie: Kapitola 3 Zväzok 64 S. 0133

Švédske špeciálne vydanie: Kapitola 3 Zväzok 64 S. 0133



Nariadenie Komisie (ES) č. 3175/94 z 21. decembra 1994, ktorým sa ustanovujú podrobné pravidlá použitia osobitných opatrení pre dodávky obilninových výrobkov na menšie ostrovy v Egejskom mori a ktorým sa zavádza predbežný odhad dodávok KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2019/93 z 19. júla 1993, ktorým sa zavádzajú osobitné opatrenia pre menšie ostrovy v Egejskom mori vzťahujúce sa na určité poľnohospodárske výrobky [1], zmenené a doplnené nariadením Komisie (ES) č. 822/94 [2], najmä na jeho článok 4, keďže nariadenie Komisie (EHS) č. 2958/93 [3] ustanovuje spoločné podrobné pravidlá na zavedenie osobitných opatrení pre dodávky určitých poľnohospodárskych výrobkov na menšie ostrovy v Egejskom mori; keďže s prihliadnutím na špecifické obchodné postupy v odvetví s obilninami je potrebné ustanoviť podrobné pravidlá doplňujúce ustanovenia nariadenia (EHS) č. 2958/93 alebo odchyľujúce sa od nich; keďže v súlade s článkom 2 nariadenia (EHS) č. 2019/93 je potrebné zaviesť predbežný odhad dodávok obilninových výrobkov pre menšie ostrovy v Egejskom mori na rok 1995; keďže tento odhad je možné počas roka upravovať na základe vývoja požiadaviek menších ostrovov; keďže na zabezpečenie účinného riadenia režimu dodávok je potrebné zaviesť časový rozvrh na predloženie žiadostí o povolenia a dobu platnosti stanovených osvedčení o podpore; keďže opatrenia ustanovené v tomto nariadení sú v súlade so stanoviskom Riadiaceho výboru pre obilniny; PRIJALA TOTO NARIADENIE: Článok 1 V súlade s článkom 2 nariadenia (EHS) č. 2019/93 sa v prílohe k tomuto dokumentu ustanovuje predbežný odhad dodávok pre obilninové výrobky s pôvodom v spoločenstve na územie menších ostrovov v Egejskom mori. Článok 2 Platnosť osvedčení o podpore končí posledný deň druhého mesiaca nasledujúceho po mesiaci ich vydania. Článok 3 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať od 1. januára 1995. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. decembra 1994 Za Komisiu René Steichen člen Komisie [1] Ú. v. ES L 184, 27.7.1993, s. 1. [2] Ú. v. ES L 95, 14.4.1994, s. 1. [3] Ú. v. ES L 267, 28.10.1993, s. 4. -------------------------------------------------- PRÍLOHA Odhad dodávok obilnín na menšie ostrovy v Egejskom mori na rok 1995 (v tonách) | Množstvo | 1995 | Obilninové výrobky s pôvodom v ES | Číselné znaky KN | skupiny A | skupiny B | Obilie v zrnách | 1001, 1002, 1003, 1004 a 1005 | 10000 | 30750 | Pšeničná múka | 1001 a 1002 | 10000 | 30750 | Zvyšky a odpad potravinárskeho priemyslu | 2302 až 2308 | 1000 | 16500 | Prípravky používané na výživu zvierat | 230990 | 1000 | 6500 | Spolu | 22000 | 84500 | Celkový súčet | 106500 | Tieto skupiny sú uvedené v prílohách I a II k nariadeniu (EHS) č. 2958/93. --------------------------------------------------
Úradný vestník L 298 , 19/11/1994 S. 0024 - 0024

Fínske špeciálne vydanie: Kapitola 3 Zväzok 63 S. 0009

Švédske špeciálne vydanie: Kapitola 3 Zväzok 63 S. 0009



Nariadenie Komisie (ES) č. 2813/94 z 18. novembra 1994, ktorým sa mení a dopĺňa nariadenie (EHS) č. 2837/93 stanovujúce podrobné pravidlá pre uplatňovanie nariadenia Rady (EHS) č. 2019/93 so zreteľom na udržiavanie olivových hájov v tradičných oblastiach pestovania olív KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenia Rady (EHS) č. 2019/93 z 19. júla 1993, ktoré zavádza zvláštne opatrenia pre menšie ostrovy v Egejskom mori týkajúce sa niektorých poľnohospodárskych produktov [1], zmenené a doplnené nariadením Komisie (ES) č. 822/94 [2], a najmä na jeho článok 11 ods. 2, keďže nariadenie Komisie (EHS) č. 2837/93 z 18. októbra 1993 [3], zmenené a doplnené nariadením (ES) č. 3499/93 [4], stanovuje minimálnu hustotu výsadby olivových stromov na plochách spôsobilých pre poskytovanie podpory; keďže skúsenosť s uplatňovaním režimu podpory dokazuje, že toto opatrenie nesplnilo cieľ vylúčiť z podpory plochy, ktoré by nemali byť považované za skutočné olivové háje kvôli nízkej hustote výsadby stromov; keďže je preto potrebné stanoviť vyšší limit pre minimálnu hustotu výsadby stromov ako aj metódu pre jej výpočet; keďže opatrenia stanovené v tomto nariadení sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 Článok 1 písm. a) nariadenia (EHS) č. 2837/93 sa nahrádza týmto: "a) s hustotou výsadby najmenej 80 stromov na hektár. Hustota sa vypočíta pre každú parcelu hospodárstva, na ktorej sa pestujú olivovníky;" . Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Bude sa uplatňovať od 1. januára 1995. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 18. novembra 1994 Za Komisiu René Steichen člen Komisie [1] Ú. v. ES L 184, 27.7.1993, s. 1. [2] Ú. v. ES L 95, 14.4.1994, s. 1. [3] Ú. v. ES L 260, 19.10.1993, s. 5. [4] Ú. v. ES L 319, 21.12.1993, s. 22. --------------------------------------------------
Úradný vestník L 095 , 14/04/1994 S. 0001 - 0001

Fínske špeciálne vydanie: Kapitola 3 Zväzok 56 S. 0289

Švédske špeciálne vydanie: Kapitola 3 Zväzok 56 S. 0289



Nariadenie Komisie (ES) č. 822/94 z 13. apríla 1994, ktorým sa upravujú číselné znaky KN pre jablká uvedené v prílohe k nariadeniu Rady (EHS) č. 2019/93, ktorým sa zavádzajú osobitné opatrenia pre menšie Egejské ostrovy týkajúce sa niektorých poľnohospodárskych produktov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 234/79 z 5. februára 1979 o postupe pre úpravy nomenklatúry Spoločného colného sadzobníka používanom pre poľnohospodárske produkty [1], v znení nariadenia (EHS) č. 3209/89 [2], a najmä na jeho článok 2 ods. 1, keďže nariadenie Komisie (EHS) č. 2505/92 zo 14. júla 1992, ktorým sa menia a dopĺňajú prílohy I a II k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku [3], zahŕňa kombinovanú nomenklatúru platnú v čase nadobudnutia účinnosti nariadenia Rady (EHS) č. 2019/93 z 19. júla 1993, ktorým sa zavádzajú osobitné opatrenia pre menšie Egejské ostrovy týkajúce sa niektorých poľnohospodárskych produktov [4]; keďže číselný znak kombinovanej nomenklatúry používaný na označenie jabĺk v prílohe k nariadeniu (EHS) č. 2019/93 je číselným znakom platným v roku 1992 a keďže daný číselný znak nezodpovedá číselnému znaku platnému v roku 1993; keďže príslušný číselný znak by sa mal preto upraviť; keďže takáto úprava musí nadobudnúť účinnosť v deň nadobudnutia účinnosti nariadenia (EHS) č. 2019/93; keďže opatrenia stanovené v tomto rozhodnutí sú v súlade so stanoviskom Riadiaceho výboru pre ovocie a zeleninu, PRIJALA TOTO NARIADENIE: Článok 1 V prílohe k nariadeniu (EHS) č. 2019/93 sa číselné znaky "08081091 až 08081099" označujúce jablká týmto nahrádzajú číselnými znakmi "08081031 až 08081089". Článok 2 Toto nariadenie nadobúda účinnosť siedmy deň od jeho uverejnenia v Úradnom vestníku Európskych spoločenstiev. Bude sa uplatňovať od 30. júla 1993. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 13. apríla 1994 Za Komisiu René Steichen člen Komisie [1] Ú. v. ES L 34, 9.2.1979, s. 2. [2] Ú. v. ES L 312, 27.10.1989, s. 5. [3] Ú. v. ES L 267, 14.9.1992, s. 1. [4] Ú. v. ES L 184, 27.7.1993, s. 1. --------------------------------------------------